10 дәріс. Жаңа медианы зерттеу методологиясы, зерттелуі және шетелдік тәжірибе.

Жаңа медианың пайда болуымен журналист жұмысының тәсілдері де өзгереді. Бұрынғы газет репортерлері телефондарын, қалта кітапшалары мен қарындаштарды ғана пайдаланған, тапсырмаға тек кейде ғана фотограф барған. Телевизияда репортерлермен бірге видеооператорлар жүрген, және станса көлеміне және желі түріне қарай тапсырмаға дыбыс режиссері мен жарық техникасын баптаушы жіберілетін болған. Радиода журналистің стандартты құралы микрофон мен диктофон болған. Жаңа медиа репортерлердің тапсырмаларға өздерімен бірге алып жүретін құралдарының бірқатар өзгерулеріне әкелді, демек әдеттегі репортер жұмысының ерекшелігі де өзгерді. Біріншіден, қай салада болмасын журналистер интернетті іздестіру құралы ретінде және электронды поштаны коммуникация үшін кеңінен қолданады.Сондай-ақ журналистер ақпарат көздерімен байланыс жасау үшін және редакторлармен байланыста қалу үшін ұялы теелфондарын кеңінен қолданады. Көптеген журналистер жаңалықтар жинағанда да, коммуникация үшін де түрлі портативті құрылғыларды пайдаланады. Электронды пошта немесе СМС арқылы хабар алмасу да кеңінен таралған. Журналистер шараларға қатыса отырып, репортаждың қысқаша нұсқасын теріп, оны редакторға электронды пошта арқылы жібереді.

1990 жылдардың аяғында Колумбия университетінде жүзеге асырылған тәртіпаралық зерттеу жобасының бірінің нәтижесі мобильді журналистік жұмыс стансасын (MJW – mobile journalist workstation) құру болды, ол шын мәнісінде түрлі құрылғылардан құралып, ақпарат жинау, оны сақтау, тарату, көрсету тәрізді көптеген қызметтерді атқарған. Ол арқаға асатын рюкзак түрінде болған. Бұл станса бір репортерге кез келген түрлі жаңалықты жинап, оны сымсыз-ақ алыс қашықтықтарға жеткізіп, GPS-тен, яғни жер серігінен алынатын арнайы координаталарға негізделген географиялық бағдарланған мәліметтер форматында көрсетуге мүмкіндік берді.

Мұндай «сандық рюкзакты» алғаш рет Стив Манн (2008) ойлап тапты, ол қазір Торонто университетінің есептеуішг және электронды инженерия профессоры. Манн тасымалданатын жеке компьютерді 1980 жылдары ойлап тапты, ол оның мәліметтерді сымсыз жеткізу жүйесін жергілікті газеттерге жаңалықтарды хабарлау және оларды түрлі хикаяларымен және фотосуреттермен қамтамасыз ету үшін қолданды.

Полиция жасағының көлігімен полиция қызметкерлері түрінде келген төрт адам Диаллоны шатасып қылмысқа күдікті ретінде қабылдаған. Диаллоның әмиянын алғанын тапанша алғанына балап, одан соң шын мәнісінде болмаған атылған оқ дауысын естіген полиция қызметкерлері Диаллоға оқ жаудырып, оны 41 рет атқан, салдарынан Диалло оқиға орнына көз жұмды. Бірнеше оқ оның аяғынан тиген, ол өз үйінің подъезінде қансырап жатып қалған. Павликтің студенттері оқиға орнын панорамалық көрінісінде түсіріп алу үшін Колумбия университетінің информатика профессоры Шри Наяр ойлап тапқан эксперименттік 360 градустық камераны пайдаланған. Иммерсивті фотосуреттер басқа да қосымша материалдармен бірге APBnews.com сайтында жарияланған. Осылайша, көрермендер вестибюльді жалпы көрінісін көріп, оқиға орнын зерделеу алған, шертпемен ғимараттың кіреберісін белгілеп, көшеден панорамалық көріністі тамашалай алған, полиция қызметкелерінің оқиға орнына келген кездеалғаш не көргенін пайымдай алған.